ISMERTETÉSEK. 301 
Ezek alapján ismertetem az alábbiakat. 
1. Méret és vetület. Mint említettem, az amerikaiak az egymilliós 
méretet ajánlották, de a tervezetkészítők ilyen nagy méretnek határozottan 
ellene vannak, még pedig a következő okokból: először is Európának megvan már 
az 1-5 milliós mértékű internacionális térképe s ennek második kiadása éppen 
küszöbön áll. Jóformán ugyanezt a térképet adnák tehát ki újból, ami célját 
tévesztené Hurópára vonatkozólag. Másodszor szem előtt tartandó, hogy az 
európai 1-5 milliós térkép első kiadása is igen nagy összegbe (200.000 M) került. 
Az egész földkerekséget egymilliós méretben ábrázoló térkép pedig már igazán 
óriási összegbe kerülne. Harmadszor nem szabad felejteni azt, hogy már Európa, 
területén is nehézségekbe ütközött az említett méret mellett egyes részeknek 
kielégítő geologiai és topográfiai ábrázolása. Még sokkal fokozottabb mértékben 
állana ez a kevésbbé ismeretes kontinensekre, ahol a földtani vizsgálatok még 
gyérek. 
Ennek a térképnek szerkesztésénél a cél az, hogy átmézetet nyujtson s így 
falitérkép gyanánt lehessen használni. Mert hiszen az egyes földdarabok részletes 
földtani viszonyainak feltüntetésére szolgálnak a részletes térképek. Erre a célra 
a legalkalmasabbak a globuláris projekciók, amelyeken a földteke két fele egy-egy 
körön belül, egy-egy határoló délkörtől körülfogva ábrázolódik. De ezeknek a 
vetületeknek hibájuk is van; t.i. vagy a szögtartóság, vagy a területtartóság 
dolgában torzulást szenvednek. Miután a cél a vetület választásánál továbbá az, 
hogy elsősorban a jól ismert és jól áttanulmányozott területek lehetőleg a valódi 
körvonalaikban és ne torzítva jelenjenek meg s ezeknek a geologiai képe lehe- 
tőleg természethű legyen, legalkalmasabbnak a stereografikus vetület bizonyult. 
A föntebbieket szem előtt tartva, a méretre vonatkozólag abban állapodtak meg, 
hogy a tervezett térkép közepes mérete 1 : 5 milliós lesz ; a középpont körüli méret 
1: 6 milliós s a széleken lévő területé 1: 3 milliós lesz. Egy-egy félgömb átmérője 
körülbelül 4-5 m lesz. A két félgömböt 80 lapban fogják kiadni s egy-egy lapnak 
körülbelül 55 x 75 cm nyomtatott felülete lesz. A terveket és az első próbalapokat 
a nemzetközi kanadai földtani kongresszuson (19183 nyarán) már be is mutatták. 
A színsorozat. Az amerikaiak azt javasolták, hogy egy egészen 
sajátságos színsorozat alkalmaztassék ennél az új földtani térképnél, amely nem 
ragaszkodnék a rétegek abszolut korához. Ez a javaslat a színek kihasználásában 
az egyes földdarabok szükségletéhez képest nagyobb szabadságot és mozgékony- 
ságot -engedne. Ezt a javaslatot BaArngy-Wirncis részletesebben is kidolgozta. 
Szerinte a színek ne ábrázoljanak egy-egy bizonyos abszolutkorú képződményt 
(formációt), hanem csak a rétegek relativ korkülönbségét és egymásutániságát 
tüntessék fel. Igy, hogy egy felvilágosító példával demonstráljam ezt a tervet: 
olyan területen, ahol erősebben tagolt archaikum és palaeozoikum, semmi mezo- 
zoikum és kevés kainozoikum van, ott az összes színek legnagyobb része az archai- 
kum és palaeozoikum feltüntetésére szolgálna. Olyan területen pedig, ahol kevés 
archaikum, semmi palaeozoikum, sok mezozoikum és kainozoikum van, ott 
ugyanazoknak a színeknek legnagyobb része, amik azelőtt az archaikumnak és 
palaeozoikumnak feltüntetésére szolgáltak, most a mezozoikum és kainozoikum 
különböző emeletjeinek jelzésére fog szolgálni. Ennek az eljárásnak van bizo- 
nyos előnye, de az egyöntetű áttekintést lehetetlenné teszi. Furcsa eset állhat elő 
